รัฐบาลไทย-ข่าวทำเนียบรัฐบาล-วธ.เผยผลโพล ปชช.ร้อยละ 83.08 ทราบ 2 เม.ย ของทุกปี “วันอนุรักษ์มรดกไทย”  วันคล้ายวันพระราชสมภพ สมเด็จพระเทพรัตนราชสุดาฯ สยามบรมราชกุมารี  โบราณสถาน-วัด-อุทยานประวัติศาสตร์ “มรดกไทย”
วันอังคารที่ 3 เมษายน 2561
วธ.เผยผลโพล ปชช.ร้อยละ 83.08 ทราบ 2 เม.ย ของทุกปี “วันอนุรักษ์มรดกไทย”  วันคล้ายวันพระราชสมภพ สมเด็จพระเทพรัตนราชสุดาฯ สยามบรมราชกุมารี  โบราณสถาน-วัด-อุทยานประวัติศาสตร์ “มรดกไทย”
วธ.เผยผลโพล ปชช.ร้อยละ 83.08 ทราบ 2 เม.ย ของทุกปี “วันอนุรักษ์มรดกไทย” วันคล้ายวันพระราชสมภพ สมเด็จพระเทพรัตนราชสุดาฯ สยามบรมราชกุมารี โบราณสถาน-วัด-อุทยานประวัติศาสตร์ “มรดกไทย” ที่คนไทย รัก-ภูมิใจมากที่สุด ปชช. เสนอแนะแนวทางร่วมอนุรักษ์วัฒนธรรม-
นายวีระ โรจน์พจนรัตน์ รัฐมนตรีว่าการกระทรวงวัฒนธรรม (รมว.วธ.) เปิดเผยว่า ได้รับรายงานว่ากระทรวงวัฒนธรรม (วธ.) ร่วมกับสวนดุสิตโพล มหาวิทยาลัยสวนดุสิต สํารวจความคิดเห็นเด็ก เยาวชนและประชาชน ในหัวข้อ“วันอนุรักษ์มรดกไทย”จากกลุ่มตัวอย่าง3,117คน ทั่วประเทศ ผลสํารวจพบว่าเด็ก เยาวชน และประชาชน ร้อยละ83.08ทราบว่า วันที่2เมษายนของทุกปี เป็นวันคล้ายวันพระราชสมภพสมเด็จพระเทพรัตนราชสุดาฯ สยามบรมราชกุมารีและเป็นวันอนุรักษ์มรดกไทย เพื่อเทิดพระเกียรติและสํานึกในพระมหากรุณาธิคุณที่ทรงมีต่อการอนุรักษ์และสืบสานมรดกทางศิลปวัฒนธรรมของชาติ อีกทั้งเพื่อให้ประชาชนตระหนักถึงความสําคัญและเห็นคุณค่าทางศิลปวัฒนธรรมของชาติ รวมทั้งมีส่วนร่วมในการรักษามรดกทางวัฒนธรรมอันเป็นเอกลักษณ์ของชาติมากขึ้น
นอกจากนี้ กลุ่มตัวอย่าง ร้อยละ60.36ทราบว่า วธ.จัดกิจกรรมสัปดาห์อนุรักษ์มรดกไทย ร้อยละ54.67ระบุจะเข้าร่วมกิจกรรมนี้ และกิจกรรมที่สนใจเข้าร่วมมากที่สุด อันดับ1การแสดงทางวัฒนธรรมตามวิถีชีวิตแต่ละท้องถิ่น อันดับ2การรณรงค์“ชาวคุณธรรมร่วมใจ นุ่งผ้าไทย สืบสานวัฒนธรรม อันดับ3เทศน์มหาชาติเวสสันดรชาดก เฉลิมพระเกียรติสมเด็จพระเทพรัตนราชสุดาฯ สยามบรมราชกุมารี ณ วัดทั่วประเทศ อันดับ4ทําความสะอาดพื้นที่สาธารณประโยชน์ โบราณสถาน ศาสนสถาน และอันดับ5เข้าชมอุทยานประวัติศาสตร์และพิพิธภัณฑสถานแห่งชาติทั่วประเทศ
นายวีระ กล่าวอีกว่า นอกจากนี้ ได้สอบถามกลุ่มตัวอย่างเกี่ยวกับความเข้าใจความหมายคําว่า“มรดกไทย”พบว่า ร้อยละ84.22ระบุว่า มรดกทางวัฒนธรรมที่แสดงออกถึงสัญลักษณ์ของความเป็นชาติร้อยละ75.25โบราณวัตถุ ศิลปวัตถุ โบราณสถาน ร้อยละ40.52แนวทางการดําเนินชีวิตและสืบทอดประเพณีของคนไทย ร้อยละ29.31วรรณกรรม ศิลปหัตถกรรม นาฏศิลป์และดนตรี
ทั้งนี้ได้สอบถามถึง“มรดกไทย”ที่เด็ก เยาวชนและประชาชนรักและภูมิใจมากที่สุด อันดับแรก โบราณสถาน อาทิ วัด โบสถ์ วิหาร วัง พระปฐมเจดีย์ อุทยานประวัติศาสตร์ รองลงมา ประเพณีไทย อาทิ สงกรานต์ อุ้มพระดําน้ํา ลอยกระทง แห่เทียน ผีตาโขน มรดกภูมิปัญญาไทย อาทิ สมุนไพรไทย อาหารไทย ขนมไทย เครื่องแต่งกาย ดนตรีไทย อาทิ เครื่องดีด เครื่องสี เครื่องตี เครื่องเป่า และนาฏศิลป์ไทย อาทิ โขน ละคร รํา ระบํา การละเล่นพื้นเมืองและมหรสพไทย
ขณะเดียวกันผลสํารวจยังได้สอบถามความคิดเห็นเรื่อง มรดกไทยที่ใกล้จะสูญหาย ที่ทุกภาคส่วนต้องช่วยกันฟื้นฟู อนุรักษ์ และสืบทอดมากที่สุด ซึ่งกลุ่มตัวอย่างเห็นว่า อันดับแรกวัฒนธรรมท้องถิ่น อาทิ ภาษาถิ่น การแต่งกายผ้าโบราณ อาหาร ศิลปะพื้นบ้าน รองลงมา ช่างสิบหมู่ อาทิ ช่างเขียน ช่างแกะ ช่างสลัก ช่างปั้น ช่างรัก ดนตรีไทยการแทงหยวก ผ้าไหมและเครื่องทอง
นอกจากนี้ ได้สอบถามความคิดเห็นเกี่ยวกับแนวทางในการอนุรักษ์และสืบทอดมรดกไทย โดยผู้ตอบแบบสอบถามส่วนใหญ่เห็นว่า ส่งเสริมการแต่งกายด้วยผ้าไทย ชุดไทย และชุดพื้นเมือง ส่งเสริมให้เด็ก และเยาวชนหันมาเล่นดนตรีไทยมากขึ้น สื่อสารด้วยภาษาไทย และภาษาถิ่น ไม่ทําลาย มรดกทางวัฒนธรรม เพราะอาจจะก่อให้เกิดความเสียหายได้ รวมทั้งมีจิตสํานึก ตระหนัก และรู้คุณค่าของมรดกไทย
รัฐมนตรีว่าการกระทรวงวัฒนธรรม กล่าวด้วยว่า นอกจากนี้ได้สอบถามกลุ่มตัวอย่างเกี่ยวกับแหล่งเรียนรู้ทางวัฒนธรรมที่กลุ่มตัวอย่างสนใจมากที่สุดอันดับแรก อุทยานประวัติศาสตร์ อาทิ พระนครศรีอยุธยา กําแพงเพชร สุโขทัย พิมาน พนมรุ้ง รองลงมา โบราณสถาน อาทิ วัด วัง โบสถ์ วิหาร มัสยิด พิพิธภัณฑสถานแห่งชาติ หอสมุดแห่งชาติ และหอจดหมายเหตุแห่งชาติ
ส่วนความประทับใจวิธีการนําเสนอข้อมูลทางวัฒนธรรมโดยผ่านเทคโนโลยีที่มีมากที่สุดพบว่าอันดับ1ระบบ“สมาร์ทมิวเซียม”เป็นการนําชมในรูปแบบของระบบเสมือนจริงโดยผ่านสมาร์ทโฟน อันดับ2การรวบรวมข้อมูลข่าวสาร โบราณสถาน พิพิธภัณฑสถานแห่งชาติทั่วประเทศ แหล่งเรียนรู้ หอสมุดแห่งชาติและหอจดหมายเหตุแห่งชาติผ่านระบบออนไลน์“Silpakorn Online”อันดับ3ระบบQR CodeและAR Codeในการนําชมโบราณวัตถุ-ศิลปวัตถุ อันดับ4ระบบสืบค้นเอกสารจดหมายเหตุผ่านเว็บไซต์ และอันดับ5ระบบรวบรวมข้อมูลหนังสืออิเล็กทรอนิกส์ หรือE-Book
ทั้งนี้ กลุ่มตัวอย่างเห็นว่า ควรนําเทคโนโลยีสารสนเทศ หรือเทคโนโลยีสมัยใหม่ มาพัฒนาแหล่งเรียนรู้ พิพิธภัณฑ์ และอุทยานประวัติศาสตร์ ในเรื่อง การจัดเก็บ รวบรวมข้อมูล ความเป็นมาทางประวัติศาสตร์อย่างละเอียด ถูกต้อง ชัดเจน และเป็นระบบ สามารถสืบค้นได้ง่าย จัดทําแผนที่แนะนําเส้นทางท่องเที่ยวเชิงประวัติศาสตร์ให้กับนักท่องเที่ยวทั้งชาวไทยและชาวต่างประเทศ จัดทําQR CODEเพื่ออํานวยความสะดวกให้กับนักท่องเที่ยวในการเข้าไปศึกษารายละเอียด หรือเรื่องที่อยากรู้ โดยผ่านแอพพลิเคชั่นบนสมาร์ทโฟน จัดทําเป็นภาพยนตร์ แอนนิเมชั่น โดยใช้แสง สี เสียง เทคโนโลยีในรูปแบบที่ทันสมัยและน่าสนใจ รวมทั้งจัดทําสื่อประชาสัมพันธ์ผ่านสื่อสังคมออนไลน์ หรือโซเชียลมีเดีย เพื่อเป็นการส่งเสริมการท่องเที่ยว